As jy 70 toetse vir die Springbokke gespeel het, moet jy darem sekerlik beter as die gemiddelde rugbyspeler wees, of hoe?
Dalk is dit omdat Smith nie ’n bos blonde hare gehad het wat hom op die rugbyveld laat uitstaan het nie. Of omdat hy nie sy tong soos ’n kolliehond vir die TV-kameras uitgesteek het as hy ’n drie gedruk het nie.
Veral aan die begin van sy loopbaan (hy het sy debuut vir die Bokke in 2003 gemaak) het Smith die bal met krag en vaart gedra.
Hy was ’n skitterende lynstaanspringer, dapper verdediger en het ook nooit gehuiwer om die sogenaamde donkiewerk te doen nie.
Gert Smal, wat op ’n tyd die Springbokke se voorspeler-afrigter was, vergelyk Smith met nog ’n voormalige grote, Theuns Stofberg.
“Daar is baie ooreemkomste tussen hom en Juan. Hy dra die bal baie soos Theuns en is ook baie goed in die lynstane.”
Daar is beslis verskeie ander puik losvoorspelers wie se name ook gaan opduik wanneer daar oor die bestes gesels word.